**ОТВОРЕНИ ПОЗИВ**

**ЗА БЕСПЛАТНЕ ОБУКЕ ИЗ СОЦИЈАЛНОГ ПРЕДУЗЕТНИШТВА**

Социјална економија кроз социјално предузетништво главни је покретач професионалног и друштвеног развоја најосетљивијих група становништва. Предуслов успешног покретања и вођења социјалног предузећа произилази из знања и вештина из области социјалне економије. Укључивање младих примарни је стратешки циљ развоја социјалне економије у Републици Србији. У циљу јачања професионалних потенцијала младих из социјалног предузетништва организују се „основна обука“ и „напредна обука“.

Обуке се реализују под покровитељством Европске уније, Министарства финансија, Министарства за рад запошљавање, борачка и социјална питања, и Министарства омладине и спорта, у оквиру пројекта **„Социјална предузећа за развој потенцијала младих“** чији је носилац Удружење „Limitless“.

Обуку реализују професори Средње Стручне школе „Бранко Радичевић“ Рума, Високе пословне школе струковних студија „проф. др Радомир Бојковић“ Крушевац и Економско-трговинске школе Врање, према програму Удружења „Limitless“.

Могу се пријавити сви заинтересовани држављани Републике Србије, узраста 15-30 година, из Руме, Крушевца и Врања. За почетни курс није неопходно знање из предузетништва, док је за напредни курс неопходно основно знање из области предузетништва.

***Места су ограничена: основна обука 40 места, напредна обука 10 места у сваком граду.***

ОСНОВНА ОБУКА – Модули:

1. Увод у концепт социјалног пословања;
2. Разлика између комерцијалног и социјалног предузетништва;
3. Правни аспекти социјалног предзетништва;
4. Форме и модели организације социјалних предузећа;
5. Припрема за покретање социјалног предузећа;
6. Како доћи до нових пословних идеја;
7. Процес покретања социјалног предузећа;
8. Знања и вештине неопходне за управљање социјалним предузећем;
9. Комуникационе вештине социјалних предузетника;
10. Основе пословног преговарања.

НАПРЕДНА ОБУКА – Модули:

1. Предлози, развој и одрживост пословних идеја;
2. Тендерске процедуре;
3. Кредитне процедуре;
4. Управљање ризиком;
5. Тимови и тимски рад;
6. Пројектни менаџмент;
7. Бизнис план;
8. Одрживост.

***Након завршетка обуке сваки учесник добија Сертификат који издаје***

 ***Удружење „Limitless“***

Почетни курс биће реализован током 8 предавања.

Напредни курс биће реализован током 6 предавања.

**РОК ЗА ПРИЈАВУ ЈЕ ДО 31.3.2020. ГОДИНЕ.**

Почетак обуке биће саопштен након формирања група.

Контакт особа за пријаву свих заинтересованих учесника:

**Јасмина Станојковић**, психолог, Економско – трговинска школа Врање

Контакт тел: + 381 17 422 766